אור מן ההפקר

אור מן ההפקר הוא סרט קולנוע ישראלי משנת 1973, בבימויו של נסים דיין, שגם כתב את התסריט. דיין גדל בשכונת העוני ג'מוסין בתל אביב וביקש לתת בסרט זה ביטוי למה שקורה בשכונות אלה - עוני, אבטלה פשע וחוסר תקווה לעתיד טוב יותר. במקום ג'מוסין הוא צילם את הסרט בשכונת שבזי. דיין ביים סרט ברוח הנאו-ריאליזם האיטלקי, בשחור-לבן בשטח ולא באולפן, בשיתוף שחקנים לא מקצועיים אך בעלי יכולת משחק טבעית, כולל כוכב הסרט, נסים לוי, אז נער בן 17. את הסרט הפיק ומימן באופן חלקי יעקב אלקוב, איש עסקים, מפיק הוליוודי ונדבן שניהל את הקמת בית ציוני אמריקה בתל אביב. אלקוב גייס מספר משקיעים ולקח הלוואות כדי לממן את הפקת הסרט. צילומי הסרט נערכו בשנת 1972, אך הוא יצא לאקרנים כשנה אחר כך לקראת מלחמת יום הכיפורים, שהדירה את הצופים מבתי הקולנוע, והוא לא הצליח מסחרית. שאול שטרית (נסים לוי) הוא נער בן 17 שהפסיק את לימודיו בפנימייה וחזר לביתו בשכונת עוני בדרום תל אביב. אביו אברהם (שלמה בסן) הוא פועל קשה יום שמתפרנס בקושי מעבודה בחפירה ארכאולוגית ביפו. אחיו הגדול ברוך (אלי זלצברג) מתחבר לעבריינים ומסתבך מדי פעם עם המשטרה. נסים עובד במוסך לתיקון קטנועים של אלי (רולף ברין) אך לא מחזיק שם מעמד. אביו המיואש שולח אותו לנוער העובד והלומד והוא מקבל שם עבודה כפקיד בחברת ביטוח אבל גם משם הוא בורח, מסתובב ברחוב דיזנגוף ומתבונן בעולם שזר לו. ברוך העבריין רוצה למשוך אותו לפשע ולוקח אותו לבלות במועדון לילה "של אשכנזים" בו מופיע אלכסנדר יהלומי בקטע ביידיש. נסים הוא בחור טוב ומופנם עוזר לדודתו נעמי החולה במחלה קשה ולבסוף נפטרת. בעלה שלמה (שי דנון) מסדר לו עבודה אך גם שם הוא אינו מחזיק מעמד וחוזר להתבטל בשכונה עם כל הצעירים המובטלים הנסחפים לפשע. כאשר מגיע אחד מהם שמשרת בצבא בבגדי צבא, הם לועגים לו ומתעללים בו. בשכונה יש בנייה בלתי חוקית ובעת ההריסה התושבים מתפרעים ומציתים רכב של המשטרה. אישה אחת מובלת בכוח לרכב המשטרתי. לנסים יש חברה, דליה (בתיה רוזנטל), אך גם היא עוזבת אותו לטובת גבר אחר. בשכונה יש מלחמת כנופיות וכל כנופיה מאשימה את השנייה בהלשנה למשטרה. הם גם הורסים את המוסך של אלי ומכים אותו בטענה שהלשין עליהם במשטרה. ברוך נעצר ומשוחרר ומקבל מכות מהעבריינים באשמה שהלשין עליהם לשוטרים ונאלץ לעזוב את השכונה. נסים מסתובב מובטל ומיואש ומקבל הצעה להשתתף בגניבה אבל גם הפעולה הזאת נכשלת. לבסוף הוא מסתובב מיואש עם אביו שמבקש ממנו לחזור לדירה. נסים המיואש עומד ברחוב ואינו יודע מה לעשות. "אור מן ההפקר", במסד הנתונים הקולנועיים IMDb (באנגלית) "אור מן ההפקר", באתר ספר הקולנוע הישראלי "אור מן ההפקר", באתר אידיבי "אור מן ההפקר", במסד הנתונים הקולנועיים KinoPoisk (ברוסית) אור מן ההפקר, במיזם "אישים" לתיעוד היצירה הישראלית "אור מן ההפקר" - הסרט המלא לצפייה באתר ארכיון ישראלי לסרטים - סינמטק ירושלים אור מן ההפקר - טריילר, סרטון בערוץ "ChannelIsraeli", באתר יוטיוב (אורך: 02:47) היו סרטים - שנות ה-70 - אור מן ההפקר, סרטון בערוץ "כאן חינוכית", באתר יוטיוב (אורך: 27:10) נירית אנדרמן, המלחמה שכיבתה את האור מן ההפקר, באתר הארץ, 4 בספטמבר 2013 ביקורות נתן גרוס, בקולנוע - אורות השכונה הדועכים, על המשמר, 16 בנובמבר 1973 גיורא מנור, אין ניסים, על המשמר, 23 באוגוסט 1974 נתן גרוס, שיחה עט ניסים דיין על סרטי "אור מן ההפקר", המציג שכונת־עוני כפי שהכיר נסים בילדותו, על המשמר, 20 ביולי 1973 טלילה בן זכאי, נסים בדורות, מעריב, 28 ביולי 1972 ר.עזריה, יוקמו עוד בתים כאלה, מעריב, 12 ביולי 1954 עמית דובקין, אבא מיליונר זה לא הכל, מעריב, 22 ביולי 1988 יעקב בן אמיר, המפיק שבא להפסיד, דבר, 10 באוגוסט 1972 ורדה צ'צ'יק, שאול חוזר אל השכונה שלו, מעריב, 25 בספטמבר 1972 נירית אנדרמן, המלחמה שכיבתה את האור מן ההפקר, באתר הארץ, 4 בספטמבר 2013